open-index/open-wikipedia-markdown huggingface dataset:
Doordarshan

**Doordarshan** (ofte forkorta **DD**) er ein statleg kringkastar i India. Doordarshan sender lokale, regionale og riksfemnande program. Kanalane sender nyhende, faktaprogram, kultur, dramaseriar og filmar.
Ut frå studio- og sendarkapasitet er han ein av dei største kringkastarane i verda. Over 90 % av indarar kan ta inn Doordarshan.

Doordarshan er ein del av Prasar Bharati som også styrer All India Radio. Prøvesendingar starta i Delhi 15. september 1959. Frå 1965 hadde Doordarshan faste fjernsynssendingar. Først i 1972 blei sendingane utvida til Bombay (no Mumbai), Amritsar og deretter andre byar. Fjernsynsdelen blei skild frå radiodelen av kringkastingsorganisasjonen i 1976.

Doordarshan blei ein eigen nasjonal kringkastar i 1982. Dette året blei også farge-tv introdusert i India med ein tale halden på sjølvstendedagen av statsminister Indira Gandhi. I 1984 opna ein den andre fjernsynskanalen i landet, DD 2. Det finst no fleire lokale og spesialisert DD-kanalar, og kringkastaren står til saman for eit tjuetals kanalar.

Fram til 1991 var Doordarshan det einaste selskapet som sende fjernsyn i India. Deretter opna reformer for kabelfjernsyn, og indarar kunne dermed også sjå utanlandske og indiske private kanalar. Doordarshan er likevel den einaste kringkastaren med over 1&nbsp;400 bakkesendarar.

## Kjelder

«About DD» , ddindia.gov.in


**Delar av denne artikkelen bygger på «[[:en:Television in India|Television in India]]» frå ,  den 15. mars 2015.*
Dalia kibbutz

**Dalia** () er ein kibbutz nord i Israel. Han ligg i Galilea kring 30&nbsp;km søraust for Haifa, og høyrer til Megiddo regionale kommune. I 2006 hadde han eit folketal på 737.

## Historie

Kibbutzen Dalia vart skapt då to samfunn knytt til Hashomer Hatzair slo seg til. Den første kibbutzen BaMa'ale, bestod av medlemmar frå Romania og Transilvania. Mange av dei fekk opplæring i jordbruk og industri i heimlanda sine, før dei emigrerte. Dei første immigrantane kom til Israel i 1933, og heldt seg hovudsakleg i Magdiel og Kfar Malal i Hadar Ramatayim. Dei arbeidde med jordbruk og forskjellige andre jobbar medan dei venta på løyve frå Jewish Agency til å slå seg ned permanent. Den andre kibbutzen, BaMifne i Karkur, bestod av medlemmar frå Tyskland. Før dei emigrerte, fekk dei fleste opplæring i jordbruk i Danmark, medan andre hadde studert i Tyskland, Frankrike og England. Dei første medlemmane immigrerte i 1933, medan andre kom til Bamifneh, busetnaden der dei ønskte å grunnleggje den nye kibbutzen sin. Avgjersla om å slå saman dei to kibbutzane vart gjort av leiinga av Hashomer Hatzair den 26. april 1939. Fleire dagar seinare, den 1. mai, slo dei to kibbutzane seg ned i Ramat Menashe for å byggje ein sjølvstendig kibbutz. I 1947 hadde landsbyen 320 innbyggjarar.

## Kjelder

**Denne artikkelen bygger på «[[:en:Dalia (kibbutz)|Dalia (kibbutz)]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
Ein HaShofet

**Ein HaShofet** (, tyder. *Domarkjelda*) er ein kibbutz nord i Israel i Efraimfjellet. Han ligg i Ramat Menashe-området kring 30&nbsp;km frå byen Haifa, nær Yokneam, og høyrer til Megiddo regionale kommune. I 2008 hadde han eit folketal på 759.

## Namn
*Ein HaShofet* tyder omtrent «Domarkjeldane», og er kalla opp etter den amerikanske høgsterettsdomaren Louis D. Brandeis (1856-1941), den første jøden som hadde denne stillinga, og som vart vald ut for den leiande rolla si i den amerikanske sionistrørsla. Det renn ei kjelde nær kibbutzen.

## Historie

Ein HaShofet vart grunnlagd 5. juli 1937 og nybyggjarane budde i den nærliggande åsen Ja'ara i eitt år før dei flytta til den noverande plasseringa til kibbutzen. Før grunnlegginga i Juara, budde nybyggjarane fem år i Hadera, der gruppa fekk med seg to grupper frå Hashomer Hatzair, ei frå Polen (inkludert Aharon Efrat, seinare medlem av Knesset) og ei frå Nord-Amerika, den første Hashomer Hatzair-gruppa Nord-Amerika. Kibbutzen vart opphavleg grunnlagd som ei tårn- og palisadebusetjing.

Området vart nytta av arabiske «gjengar» og nybyggjarane måtte forsvare seg sjølv mot nattlege åtak. Dette var midt i arabaropprøret i Palestina 1936-1939, som jødane på den tida kalla «forstyrringar». 
 
Frå 1938 og frametter vart staden på åstoppen og steinhuset Juara nytta av Haganah, den største jødiske undergrunnsmilitsen, og seinare av det israelske forsvaret, og er i dag eit Haganahnuseum. 
 
Trass i vassmangel og vanskelege tilhøve, hadde staden ti år seinare 450 innbyggjarar.
 
Under den israelske sjølvstendekrigen hjelpte nybyggjarane å slå styrkane til Kaukji etter åtaket deira i april 1948 på Mishmar HaEmek.

## Kjelder

**Denne artikkelen bygger på «[[:en:Ein HaShofet|Ein HaShofet]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
*Nettsida til kibbutzen
Gal'ed

**Gal'ed** (, tyder 'Monument') er ein kibbutz nord i Israel. Han ligg på Manassehsletta med eit areal på 14,5 kvadratkilometer. i Megiddo regionale kommune. I 2006 hadde han eit folketal på 405.

Landsbyen vart grunnlagd i 1945 av ein gar'in av tyske HaBonim-medlemmar som vart skipa i 1938. Fordi landområdet kibbutzen ligg på vart kjøpt av *Yitzhak* Ochberg, ein sørafrikansk filantrop, ønskte Keren HaYesod å kalle kibbutzen **Even ''Yitzhak*** (, som tyder Yitzhaksteinen), men kibbutzen fekk det slik dei ønskte det. Kibbutzen vart namngjeven Gal'ed til minne om HaBonim-medlemmane som mista livet i [[andre verdskrigen]]. Av grunnleggjarane var [[Giora Yoseftal|Giora]] og [[Senetta Yoseftal]], som begge seinare vart medlemmar av [[Knesset]].

==Kjelder==
<div class="references-small">
**Denne artikkelen bygger på «Gal&#39;ed» frå ,  den 15. mars 2015.* 
*** oppgav desse kjeldene:''
Givat Oz

**Givat Oz** (, tyder Styrkeåsen) er ein kibbutz nord i Israel. Han ligg mellom Umm al-Fahm og Afula, og høyrer til Megiddo regionale kommune. I 2006 hadde han eit folketal på 359.

Landsbyen vart grunnlagd i 1949 av ein gar'in av Holocaust-overlevande frå Ungarn, og fekk seinare med seg immigrantar frå Brasil.

Givat Oz er bygd på landområdet til den avfolka palestinsk-arabiske landsbyen Khirbat Zalafa.

## Kjelder

**Denne artikkelen bygger på «[[:en:Givat Oz|Givat Oz]]» frå ,  den 15. mars 2015.* 
*** oppgav desse kjeldene: *
*
Hazorea

**HaZore'a** (, tyder Såaren) er ein kibbutz nord i Israel. Han ligg vest i Jezreeldalen, og høyrer til Megiddo regionale kommune. I 2006 hadde han eit folketal på 901.

## Geografi
HaZore'a ligg heilt vest i dalen, med HaZore'a-skogen sør og vest for kibbutzen, Yokneam Moshava i nord og byen Yokneam i nordvest og slettene og fiskedammane i Jezreeldalen i aust. Ein del av kibbutzen er bygd i åssidene til to naboåsar, medan resten ligg på ei slette mellom åsane.

## Historie
Som organisasjon vart kibbutzen grunnlagd i 1934 av Werkleute-medlemmar frå Tyskland. Fram til det kjøpte landområdet var klart, budde og arbeidde kibbutzen i Hadera i to år.

I 1950-åra var han eit senter for forsøka til Hashomer Hatzair på å arbeide med den lokale arabiske folkesetnaden.

## Kjelder

**Denne artikkelen bygger på «[[:en:Hazorea|Hazorea]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
*HaZore'a - offisiell nettstad 
*Wilfrid Israel Museum
Megiddo kibbutz

**Megiddo** (، arabisk المجیدو) er ein kibbutz nord i Israel. Han ligg i Jezreeldalen og høyrer til Megiddo regionale kommune. I 2006 hadde han eit folketal på 356.

Kibbutzen vart grunnlagd i 1949 av Holocaust-overlevande, motstandsfolk frå Polen og Tyskland. Han ligg nær Megiddo-krysset, der hovudveg 65 (frå Hadera til Afula) møter hovudveg 66 (frå Haifa og sør til Vestbreidda). Ved krysset ligg ein bussterminal og eit fengsel.

Kibbutzen ligg nær åstaden for slaget ved Megiddo og Tel Megiddo, ein stad som er rik på arkeologiske funn. I følgje Bibelen vart byen gjeven til Manasseh-stammen (1. Krønikebok 7:29). I 2005 fann israelske arkeologar restane av ei eldgamal kyrkje, kanskje den eldste i Det heilage landet, under fengselet. Styresmaktene har vurdert å flytte fengselet slik at vert tilgjengeleg for turistar.

I kristen apokalyptisk litteratur er Megiddoåsen, som ligg ovanom dalen der den noverande kibbutzen ligg, identifisert som staden for det endelege slaget mellom dei gode og dei vonde ved slutte av tida, kjend som Armageddon og som er nemnd i Det nye testamentet i Johannes Openberring 16:16.

## Kjelder

**Denne artikkelen bygger på «[[:en:Megiddo (kibbutz)|Megiddo (kibbutz)]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
* Megiddo regionale kommune
Mishmar HaEmek

**Mishmar HaEmek** (, tyder Dalvoktaren)  er ein kibbutz nord i Israel. Han ligg vest i Jezreeldalen, og høyrer til Megiddo regionale kommune. I 2006 hadde han eit folketal på 964.

## Historie

Hausten 1942, då det var frykt om ein tysk siger i Midtausten, vart Mishmar HaEmek nytta som ein treningsleir av den britiske hæren. 160 jødiske frivillige, som seinare vart medlemmar av Palmach-greina av Haganah, fekk opplæring av det britiske ingeniørkkorpset innan sabotasje og trådlause operasjonar. Fleire tonn eksplosivar vart gøymde i kassar i området i tilfelle ein tysk okkupasjonen. Då opplæringa var over måtte alt utstyret og eksplosivane gjevast attende britane.

I 1947 hadde Mishmar HaEmek 550 innbyggjarar. Jewish National Fund og Worton Hall Studios lagde ein film i 1947 kalla *The Great Promise* (*Dim'at Ha'Nehamah Ha'Gedolah*), og fleire scenar vart filma her.

Den 4. april 1948 vart kibbutzen angripen av den arabiske frigjeringshæren. Åtaket byrja med artilleribombardement frå sju artillerivåpen, som den syriske hæren hadde gjeve. Under motåtaket øydela Haganah åtte kringliggande, arabiske landsbyar.

## Kjelder

**Denne artikkelen bygger på «[[:en:Mishmar HaEmek|Mishmar HaEmek]]» frå ,  den 15. mars 2015.* 
*** oppgav desse kjeldene:*
Ein HaEmek

**Ein HaEmek** (, tyder 'Auga i dalen') er ein fellesbusetnad nord i Israel. Han ligg nær Yokneam, og høyrer til Megiddo regionale kommune. I 2006 hadde han eit folketal på 670.

Landsbyen vart grunnlagd som ein moshav i 1944 av ei gruppe på 30 immigrantfamiliar frå Kurdistan, og heitte i starten **Kedem** etter organisasjonen som hjelpte dei å emigrere. 

## Kjelder

**Denne artikkelen bygger på «[[:en:Ein HaEmek|Ein HaEmek]]» frå ,  den 15. mars 2015.* 

## Bakgrunnsstoff
*Nettsida til landsbyen
Eliakim

**Eliakim** () er ein fellesbusetnad nord i Israel. Han ligg i Menashehøgdene, og høyrer til Megiddo regionale kommune. I 2011 hadde han eit folketal på 787.

## Historie
Landsbyen vart grunnlagd i 1949 som ein moshav av immigrantar frå Jemen på landområdet til den avfolka palestinsk-arabiske landsbyen Umm al-Zinat, og vart kalla opp etter Jehoiakim (som opphavleg heitte Eliakim), ein konge i kongedømet Juda (2. Kong 23:34). I 1970 vart han omgjort til ein fellesbusetnad.

## Kjelder

**Denne artikkelen bygger på «[[:en:Eliakim|Eliakim]]» frå ,  den 15. mars 2015.* 
*** oppgav desse kjeldene:*
Midrakh Oz

**Midrakh Oz** (, tyder 'Skansen av kraft') er ein moshav nord i Israel. Han ligg i Jezreeldalen, og høyrer til Megiddo regionale kommune. I 2006 hadde han eit folketal på 447.

Landsbyen vart grunnlagd i 1952 av immigrantar frå Jemen. Namnet er inspirert frå eit vers i Domarane 5:21; 
Kisjon-elva reiv dei bort, den eldgamle elva, Kisjon-elva. Gå fram, mi sjel, med **kraft!**.

Namnet på moshaven, som kjem frå bibelverset, minnar òg folk om slaga som den unge jødiske staten utkjempa under sjølvstendekrigen i 1948 i nærleiken ved Mishmar HaEmek.

## Kjelder

**Denne artikkelen bygger på «[[:en:Midrakh Oz|Midrakh Oz]]» frå ,  den 15. mars 2015.* 
*** oppgav desse kjeldene:*
Yokneam Moshava

**Yokneam Moshava** () er ein jordbruksbusetnad nord i Israel, i utkanten av byen Yokneam. Han ligg søraust for Ir haKarmel, og høyrer til Megiddo regionale kommune. I 2007 hadde han eit folketal på 1&nbsp;100. Landsbyen vart grunnlagd i 1935 av immigrantar frå Europa.

## Kjelder

**Denne artikkelen bygger på «[[:en:Yokneam Moshava|Yokneam Moshava]]» frå ,  den 15. mars 2015.* 
*** oppgav desse kjeldene:*
Dermalpapillar

**Dermalpapillar** eller **hudpapillar** (av latin *papillae dermis*, diminutiv av *papula*, «kvise») er små, vorteliknande forlengingar av hudcellene som strekker seg frå lêrhuda til overhuda. Dei finst på hudoverflata i både hender og føter, og framstår som epidermale eller papillære ryggar, oftast kjend som fingeravtrykk. Dermalpapillane er innretta i virvlar, slynger og konsentriske mønster som utgjer **papillarlinjene**.

Blodårer i dermalpapillane forsyner alle hårfolliklane og fraktar næringsstoff og oksygen til dei nedre laga av epidermalcellene. Ryggmønstra som blir danna av dermalpapillane er i stor grad styrt av genetiske eigenskapar som oppstår før fødsel. Dei veks i storleik, men er elles uomskiftelege gjennom livet, og spelar dimed ei viktig rolle i personidentifikasjon.

Dermalpapillane er del av det øvste hudlaget, papillær dermis, og foldene dei dannar bidreg i stor grad til å auka overflateområdet mellom lêrhuda og overhuda. Hovudfunksjonen til lêrhuda er å støtte overhuda, og det skjer ei omfattande veksling av oksygen, næringsstoff og avfallsprodukt mellom desse to laga. Det store overflateområdet hindrar at hudlaga blir fråskilde, sidan samankoplinga også er større. Talet på dermalpapiller plar å auka med alderen, og dei har ein tendens til å bli flatare.

Dermalpapillane spelar også ei avgjerande rolle i hårformasjon, -vekst og -omskifting.

Dei analoge strukturane i slimhinner blir kalla *bindevevspapillar*.

## Sjå òg
* daktyloskopi
* fingeravtrykk
* kriminalteknikk

## Kjelder

**Denne artikkelen bygger på «[[:en:Dermal papillae|Dermal papillae]]» frå ,  den 15. mars 2015.*
Ramot Menashe

**Ramot Menashe** (, tyder Menashehøgdene) er ein kibbutz nord i Israel. Han ligg på Menasheplatået mellom Karmelberget og Jezreeldalen, og høyrer til Megiddo regionale kommune. I 2011 var folketalet 1&nbsp;013 og vart same året ein del av eit biosfærereservat.

## Historie
Ramot Menashe vart grunnlagd i juli 1948 av immigrantar frå Polen, mange av dei Holocaust-overlevande som hadde delteke i ghetto-opprøra mot nazistane. Opp gjennom tida har folk frå forskjellige land kome til, som frå Chile, Uruguay, Argentina, Brasil, Cuba og Israel, alle medlemmar av den sosialistiske sionistrørsla Hashomer Hatzair.

I 1990-åra vart Ramot Menashe privatisert, og i 2007 tok han i mot 138 nye familiar.

I følgje den israelske historikaren Benny Morris, ligg kibbutzen på landområde nær Daliyat al-Rawha', ein avfolka arabisk landsby, medan den palestinske historikaren Walid Khalidi skriv at landområdet høyrte til den tidlegare landsbyen Sabbarin.

## Kjelder

**Denne artikkelen bygger på «[[:en:Ramot Menashe|Ramot Menashe]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
*Offisiell nettstad
Ramat HaShofet

**Ramat HaShofet** (, tyder Domarhøgdene) er ein kibbutz nord i Israel. Han ligg i Menashehøgdene, og høyrer til Megiddo regionale kommune. I 2006 hadde han eit folketal på 578.

Kibbutzen vart grunnlagd 2. november 1941 av to gar'inar, *Mitzpe HaSharon* og *Shihrur*, som bestod av immigrantar frå Bulgaria, Ungarn, Litauen og Polen.

*Ramat HaShofet* tyder Domarhøgdene, og domaren det er snakk om er den amerikanske Julian William Mack (1866-1943), som var ein sionistleiar og leiar av Palestine Endowment Funds, ærespresident i World Jewish Congress, president i American Jewish Congress, Zionist Organization of America, og forskjellige andre organisasjonar. Han deltok i Versailles-konferansen der han talte for ein sioniststat i Palestina.

## Kjelder

**Denne artikkelen bygger på «[[:en:Ramat HaShofet|Ramat HaShofet]]» frå ,  den 15. mars 2015.* 
*** oppgav desse kjeldene:*

## Bakgrunnsstoff
*All the Ramat-Shoftim in the world
Amuka i Israel

**Amuka** () er ein fellesbusetnad nær Safed i Øvre Galilea nord i Israel. Han høyrer til Merom HaGalil regionale kommune og er kalla opp etter den bibelske byen med same namn, som ein trur låg i dette området. 

Samfunnet vart grunnlagt i 1980. Innbyggjarane lever av turisme og frie yrke. Nær samfunnet ligg gravstaden til rabbinaren Jonathan ben Uzziel, som enkelte meiner har spesielle krefter (segulot).

Ruinane av ein stor bygning ligg ovanom gravstaden til Jonathan ben Uzziel. Ruinane ligg aust i dalen der den arabiske landsbyen Ammuqa låg fram til han vart avfolka i 1948. På 1800-talet såg vitskapsmannen Geren «ei stor søyle og mange falne steinar - ruinar av ein gammal struktur, kanskje ei synagoge». 

## Kjelder

**Denne artikkelen bygger på «[[:en:Amuka, Israel|Amuka, Israel]]» frå ,  den 16. mars 2015.* 
*** oppgav desse kjeldene:*
Bar Yohai

**Bar Yohai** () er ein religiøs, jødisk fellesbusetnad nær Har Meron nord i Israel. Han høyrer til Merom HaGalil regionale kommune.

Han vart grunnlagd i 1977 som ein busetnad for immigrantar frå det tidlegare Sovjetunionen. Desse var ikkje interesserte i å bu så lnagt frå ein by eller i så enkle kår, og gav dermed busetnaden til religiøse sionistfamiliar og medlemmar av nærliggande moshavim. Dette vart ein suksess og Yishuv Bar Yohai voks til over 100 familiar, inkludert ei lita gruppe frå Canada. 

Samfunnet er kalla opp etter rabbien Shimon bar Yochai som i følgje jødisk tradisjon var gravlagd på Har Meron i nærleiken.

## Kjelder

**Denne artikkelen bygger på «[[:en:Bar Yohai|Bar Yohai]]» frå ,  den 16. mars 2015.* 
*** oppgav desse kjeldene:*
Birya

**Birya** (), òg skrive **Biriya**, er ein jordbrukslandsby nær Safed, Israel, under Merom HaGalil regionale kommune i Øvre Galilea.

## Historie
Byen Birya er nemnt i Talmud.

I 1946 slo ei gruppe pionerar frå Den religiøse kibbutzrørsla seg ned på ein stad nær Biryaborga. According to the Jewish National Fund,

I følgje *Jewish National Fund*, vart Biria ofte angripen av både syriske soldatar og styrkane til Kaukji. I februar 1946, etter eit åtak på ein leir for den arabiske legionen i området, søkte den britiske hæren i landsbyen og fann våpen på landområdet. Alle kvutza-medlemmane vart arresterte og landsbyen vart okkupert av det britiske militæret. Tusenvis av unge jødar frå alle delar av landet kom då til og grunnla busetnaden på ny, ikkje langt frå den opphavlege staden.  Britane trekte stykrane sine ut to månader seinare, men landsbybuarane vart ikkje sleppte fri før sommaren etter. I 1947 hadde Birya 150 innbyggjarar. 
Dagens Birya vart grunnlagd i 1971. Birya var ein av busetjingane som vart råka av Katyusha-rakettar skotne opp av Hizbollah under Libanon-krigen i 2006.

## Kjelder

**Denne artikkelen bygger på «[[:en:Birya|Birya]]» frå ,  den 16. mars 2015.* 
*** oppgav desse kjeldene:*
Inbar

**Inbar** (hebraisk ענבר, tyder Rav) er ein kibbutz nær Karmiel i Galilea nord i Israel. Inbar er den minste kibbutzen i landet, med berre kring 10 innbyggjarar.
 
## Historie
Inbar ligg på staden til den bibelske landsbyen Kfar Hananya, som var busett av jødar frå tida kring Det første tempelet fram til 1500-talet. Den bibelske landsbyen låg langs breidda av Nahal Tzalmon, og var kjend for keramikken sin som vart rekna som høg kvalitet. Rabbi Halafta, ein av dei store tolkarane av Mishnah, levde der i Talmud-tida, og er gravlagd der. På 1500-talet vart samfunnet fråflytta, og innbyggjarane flytta til Peki'in, der det fanst eit større jødisk samfunn. Mot slutten av 1970-åra, vart det reist ein mellombels leir, som ein del av HaMitzpim-programmet, for arbeidarar som bygde moshavim i nærleiken. Restane av bygningane som vart nytta i leiren vart utbetra av medlemmar frå samfunnet då dei budde der på Yom Ha'atzmaut i mai 1994.

## Kjelder

**Denne artikkelen bygger på «[[:en:Inbar|Inbar]]» frå ,  den 16. mars 2015.* 
*** oppgav desse kjeldene:*
Kfar Hananya

**Kfar Hananya** () er ein fellesbusetnad i Galilea nord i Israel. Han høyrer til Merom HaGalil regionale kommune.

Kfar Hananya markerer grensa mellom det historiske Øvre og Nedre Galilea. Nedre Galilea er definert i Mishnah (Shevi'it 9:2) som området sør for Kfar Hananya der morbær-fikentre veks.

Samfunnet vart grunnlagd i 1977 som ein moshav av rørsla Hapoel HaMizrachi for medlemmar frå nærliggande moshavim. I 1992 vart han ein fellesbusetnad. Det vart bygd eit nytt nabolag i 2000-åra kalla Maale Hen (hebraisk: מעלה חן).

Kfar Hananya er kalla opp etter den gamle landsbyen med same namn, som er nemnd i mishnah som ein stad på grensa mellom Nedre Galilea og Øvre Galilea. Nær staden ligg det som skal vere gravstaden til rabbi Hananya ben Akashya.

## Kjelder

**Denne artikkelen bygger på «[[:en:Kfar Hananya|Kfar Hananya]]» frå ,  den 16. mars 2015.* 
*** oppgav desse kjeldene:*



## Bakgrunnsstoff
www.kfar-hananya.org.il (Mainly hebraisk)
Livnim

**Livnim** (, tyder Bjørker) er ein fellesbusetnad nord i Israel, nordvest for Genesaretsjøen vest i Ginosardalen. Han høyrer til Merom HaGalil regionale kommune.

Samfunnet vart grunnlagd i 1982 av medlemmar frå nærliggande moshavim som ein arbeidarmoshav. I 1989 vart han ein fellesbusetnad. Han er kalla opp etter ei plante som veks i området.

## Kjelder

**Denne artikkelen bygger på «[[:en:Livnim|Livnim]]» frå ,  den 16. mars 2015.* 
*** oppgav desse kjeldene:*
Kalanit i Israel

**Kalanit** () er ein fellesbusetnad i Merom HaGalil regionale kommune i Galilea i Israel. Han ligg mellom Tiberias og Karmiel, like ved Hovudveg 807 og Maghar.

Landsbyen vart grunnlagd i 1982 som ein *[[moshav]]* av organisasjonen Hapoel HaMizrachi med mål om at barn av familiar som budde i området skulle busetje seg der, og så med tida vart moshaven ein fellesbusetnad.

Landsbyen er kjend for dei luksuriøse pensjonata.

## Kjelder

**Denne artikkelen bygger på «[[:en:Kalanit, Israel|Kalanit, Israel]]» frå ,  den 16. mars 2015.* 
*** oppgav desse kjeldene:*
Or HaGanuz

**Or HaGanuz** (, stundom skrive **Or Ganuz**) er ein jødisk landsby aust i Øvre Galilea, kring seks kilometer nordvest for byen Safed. Den ortodokse busetnaden vart grunnlagd i 1989 i Merom HaGalil regionale kommune av ei gruppe nye baal teshuva-jødar. Oppstarten fekk støtte av Amana, ei busetjing under Gush Emunim, sjølv om landsbyen låg innafor den grøne linja. Namnet, som tyder *Løynd lys*, og som kjem frå kabbalah der det syner til det opphavlege lyset som skildra i Bibelen som den første handlinga i skapinga (sjå Første Mosebok 1:2).

Landsbyen er ein turistdestinasjon for pilegrimar som vitjar grava til rabbien Shimeon bar Yochai i den nærliggande Meron.

I dag bur det kring 50 familiar i landsbyen, i alt kring 300 innbyggjarar. 

## Kjelder

**Denne artikkelen bygger på «[[:en:Or HaGanuz|Or HaGanuz]]» frå ,  den 16. mars 2015.* 
*** oppgav desse kjeldene:*


## Bakgrunnsstoff
*Nettstad (hebraisk) 
*Bilete
Shefer

**Shefer** () er ein moshav som ligg nær Safed nord i Israel. Han høyrer til Merom HaGalil regionale kommune og vart grunnlagd på landområdet til den avfolka palestinske landsbyen Farradiyya.

Moshaven vart grunnlagd i 1950 som ein arbeidarlandsby for immigrantar til Israel frå Jemen. Etter nybyggjarane flytta der frå, vart det grunnlagd ein ny moshav på same staden av immigrantar frå Nord-Afrika.

Namnet «Shefer» er lånt frå velsigninga Jakob gav på Naftali i Første mosebok (49:21).

## Kjelder

**Denne artikkelen bygger på «[[:en:Shefer|Shefer]]» frå ,  den 16. mars 2015.* 
*** oppgav desse kjeldene: *
*
Shezor

**Shezor** () er ein moshav i Galilea nord i Israel. Han ligg nær den arabiske landsbyen, Sajur. Han høyrer til Merom HaGalil regionale kommune.

Samfunnet vart grunnlagd som eit Nahal-samfunnet, og vart busett i 1953 av immigrantar til Israel frå Marokko. Etter nesten alle dei første nybyggjarane flytta, kom nye immigrantar til frå Irak og Iran.

Moshaven er kalla opp etter den eldgamle byen «Shezur» som visstnok låg i nærleiken. Shimon Shezuri budde visstnok her og skal i følgje lokale vere gravlagd i nærleiken.

## Kjelder

**Denne artikkelen bygger på «[[:en:Shezor|Shezor]]» frå ,  den 16. mars 2015.* 
*** oppgav desse kjeldene:*
Tefahot

**Tefahot** () er ein moshav i Galilea nord i Israel. Han høyrer til Merom HaGalil regionale kommune.

Det er eit samfunn av religiøse jødar som ligg fleire hundre meter sør for Maghar. Han er kalla opp etter åsen han ligg på.

Han vart grunnlagd i 1980 av barn av folk frå nærliggande moshavar og med støtte frå Jewish Agency.

## Kjelder

**Denne artikkelen bygger på «[[:en:Tefahot|Tefahot]]» frå ,  den 16. mars 2015.* 
*** oppgav desse kjeldene:*
Alma i Israel

**Alma** () er ein religiøs, jødisk moshav i Øvre Galilea nord i Israel. Han høyrer til Merom HaGalil regionale kommune.

## Historie
Alma vart grunnlagd den 1. september 1949 av immigrantar til Israel frå Libya. I 1953 kom ei gruppe jødiske konvertittar, kjend som jødane frå San Nicandro, frå Italia. Dei flytta seinare frå Alma til nærliggande moshavar. Etter italienarane drog, kom cochin-jødar frå India.

I romartida, då området låg i provinsen Judaea, låg det ein jødisk by på denne staden. Namnet Alma er først nemnt i krossfarartida. Det jødiske samfunnet eksisterte fram til 1600-talet. Benjamin av Tudela vitja staden og då budde det 50 jødiske familiar i Alma.

Nær gravplassen til moshaven ligg ruinane av det som var ei synagoge, kanskje frå 200-talet. Ruinane er aldri blitt skikkelig undersøkt eller grave ut. I nærleiken ligg òg fleire graver, mellom anna grava til Eleazar ben Arach, og det som tradisjonelt vert rekna som grava til Eliezer ben Hurcanus.

Den nærliggande palestinske landsbyen Alma, som eig landområdet som moshaven Alma ligg på, vart øydelagd under den arabisk-israelske krigen 1948.

## Geografi
Alma ligg kring 600 meter over havet, i eit område kalla Almahøgdene, nær småelva Dishon. Dishon naturreservat ligg like ved landsbyen, og det same gjer den tsjerkessiske landsbyen Rehaniya.

## Kjelder

**Denne artikkelen bygger på «[[:en:Alma, Israel|Alma, Israel]]» frå ,  den 16. mars 2015.* 
*** oppgav desse kjeldene:*
Parod

**Parod** () er ein kibbutz i Øvre Galilea nær Safed nord i Israel. Han høyrer til Merom HaGalil regionale kommune.

Samfunnet vart grunnlagd i 1949 av immigrantar til Israel frå Ungarn, på landområdet som høyrte til den avfolka palestinske landsbyen Farradiyya.

Namnet Parod kom frå eit gamalt jødisk samfunn som er nemnt ein gong i Talmud Bavli, truleg ved Farradiyya. Namnet, som tyder «fråskild», kan indikerer at samfunnet låg på grensa mellom Øvre og Nedre Galilea. Kibbutzen vart grunnlagd under namnet «Gardush» til ære for eit medlem som vart drepen under Holocaust.

## Kjelder

**Denne artikkelen bygger på «[[:en:Parod|Parod]]» frå ,  den 16. mars 2015.* 
*** oppgav desse kjeldene:*
*
Kfar Hoshen

**Kfar Hoshen** (), tidlegare kalla **Safsufa** (ספסופה), er ein moshav kring 4&nbsp;km nord for Meron nord i Israel.  Han høyrer til Merom HaGalil regionale kommune. Moshaven ligg på landområdet til den tidlegare palestinske landsbyen Safsaf, då innbyggjarane der flykta til Libanon etter Safsaf-massakren i oktober 1948, under den arabisk-israelske krigen 1948.

Moshaven vart grunnlagd i 1949 av immigrantar til Israel frå Bulgaria og med støtte av moshavrørsla. Folkesetnaden vart byta ut i tidlege år av immigrantar frå Jemen, og frå 1953 av immigrantar frå Marokko og Tunisia.

## Kjelder

**Denne artikkelen bygger på «[[:en:Kfar Hoshen|Kfar Hoshen]]» frå ,  den 16. mars 2015.* 
*** oppgav desse kjeldene:*
*
*
Dovev

**Dovev** () er ein moshav nord i Israel. Han ligg i Øvre Galilea kring 7&nbsp;km nord for Har Meron, nær grensa til Libanon, og høyrer til Merom HaGalil regionale kommune. I 2006 hadde han eit folketal på 443.

## Historie
Moshaven vart grunnlagd i 1963 av immigrantar til Israel frå Marokko og Iran. Han vart kalla opp etter David Bloch-Blumenfeld (Dovev er eit akronym for initialane hans), ein av leiarane i Arbeidarrørsla i Israel som var borgarmeister i Tel Aviv. Aust for moshaven ligg eit naturreservat, vatnet Dovev.

Dovev ligg på landområdet til den avfolka palestinske landsbyen Kafr Bir'im, som låg nordvest for landsbyen.

Innbyggjarane i Dovev vart evakuerte av tryggleiksårsaker under Operasjon sinte druer i 1996 og under Libanonkrigen i 1982. I 2006, lands fire Katyusha-rakettar i utkanten av moshaven, og øydela frukttre.

## Kjelder

**Denne artikkelen bygger på «[[:en:Dovev|Dovev]]» frå ,  den 16. mars 2015.* 
*** oppgav desse kjeldene:*

## Bakgrunnsstoff
*Dovev on the Bet-Alon website
Dalton i Israel

**Dalton** () er ein moshav nær Safed nord i Israel under Merom HaGalil regionale kommune. Han vart grunnlagd av immigrantar frå Tripoli i Libya i 1950, leia av Hapoel Hamizrachi. På området til moshaven ligg ei grav ein trur høyrer til rabbien Yosi Haglili og sonen hans Yishmael. Hovudnæringa til moshaven er jordbruk, Dalton vingard og eit gjestehus.

## Historie
Dalton er nemnt i mellomalderlitteraturen og dokumenter oppdaga i Kairo Geniza. I Geniza finst det ein del av eit brev sendt frå Dalton til Egypt, signert av «Shlomo HaKohen frå byen Dalton, son av Yosef». Om vismannen Eliyahu HaKohen, som døydde i Tyr i 1063 er det skrive at heile Israel bar lekamen hans på skuldrene sine til eit fjelli Galilea, til Dalton på toppen av fjellet. I følgje ei lokal segn er rabbien Yosi HaGlili og sonen hans Yishmael gravlagd i Dalton.

## Arkeologi
I ein ruin utafor moshaven ligg ruinane av ei gammal synagoge. Seinare vart det funne ei marmorsøyle i synagoga med ein arameisk inskripsjon med ein tekst som er funne i andre synagoger frå same tid. Teksten tyder noko slikt som «Herskaren av verda vert minna for det gode».

## Kjelder

**Denne artikkelen bygger på «[[:en:Dalton, Israel|Dalton, Israel]]» frå ,  den 16. mars 2015.* 
*** oppgav desse kjeldene:*
Hazon i Israel

**Hazon** () er ein moshav i Øvre Galilea nord i Israel. Han høyrer til Merom HaGalil regionale kommune. Han ligg ni kiloemter aust for Karmiel, og i 2005 hadde han kring 500 innbyggjarar.

Hazon har namn frå fjellsida av Hazonfjellet, der han ligg. Han vart grunnlagd i 1969 av moshavmedlemmar frå Galilea. Søraust for moshaven ligg ruinane av Hazor, som strekkjer seg attende til romartida.

## Kjelder

**Denne artikkelen bygger på «[[:en:Hazon, Israel|Hazon, Israel]]» frå ,  den 16. mars 2015.* 
*** oppgav desse kjeldene:*
Kerem Ben Zimra

**Kerem Ben Zimra** () er ein moshav nær Safed i Øvre Galilea nord i Israel. Han høyrer til Merom HaGalil regionale kommune.

## Oversyn
Den arabiske landsbyen Al-Ras al-Ahmar som ligg same stad, vart avfolka i 1948.  Moshaven vart grunnlagd i 1949 av immigrantar til Israel frå Tyrkia, og sidan kom immigrantar frå Romania og Marokko til. Rabbi Meir Yehuda Getz (1924–1995), ein kabbalist og den første rabbien ved Vestmuren i Jerusalem, var av grunnleggjarane av moshaven.
Moshaven er kalla opp etter rabbien David Ben Zimra, som vart gravlagd i lag med faren Yosef nær moshaven.

## Kerem Ben Zimra naturreservat
I 1968 vart det oppretta eit 68 mål stort naturreservat sør for moshaven.

## Kjelder

**Denne artikkelen bygger på «[[:en:Kerem Ben Zimra|Kerem Ben Zimra]]» frå ,  den 16. mars 2015.* 
*** oppgav desse kjeldene:*
Kfar Shamai

**Kfar Shamai** () er ein moshav i Øvre Galilea nær byen Safed nord i Israel.  Han høyrer til Merom HaGalil regionale kommune.

Moshaven vart grunnlagd i 1949 av immigrantar til Israel frå Jemen. Dei fleste av desse immigrantane har blitt buande, og i løpet av åra har fleire kome til frå Romania og Marokko.

Namnet «Kfar Shamai» kjem frå Shammai den eldre, som var partnaren til Hillel den eldre. I følgje jødisk tradisjon vart Shammami gravlagd i Har Meron eller på Shammaiåsen nær landsbyen.

## Kjelder

**Denne artikkelen bygger på «[[:en:Kfar Shamai|Kfar Shamai]]» frå ,  den 16. mars 2015.* 
*** oppgav desse kjeldene:*
Avivim

**Avivim** () er ein israelsk moshav heilt nord i Israel, i Øvre Galilea. Han ligg mindre enn ein kilometer frå den blå linja, grensa til Libanon, i det palestinske landområdet til den sjiaislamske landsbyen Saliha, som vart avfolka etter ein massakre utført av israelske forsvarsstyrkar.

## Historie
I 1920 var Saliha erklært ein del av Libanon som ein del av ein fransk-britisk grenseavtale. Han var ein av 24 landsbyar som vart overført til britisk kontroll i 1924 etter at grensa vart teikna opp i 1923 mellom det britiske Palestinamandatet og Det franske mandatet for Syria og Libanon. Han vart så ein del av Palestina.

I SN sin delingsplanen for Palestina frå 1947, var Saliha meint å vere ein del av ein føreslått arabisk stat, medan grensa mellom denne og den føreslått jødiske staten skulle gå nord for det oppbygde området til landsbyen. Under den israelsk-arabiske krigen i 1948 var Saliha åstad for ein massakre utført av dei israelske styrkane, kort tid før landsbyen vart heilt avfolka. Alle bygningane i landsbyen, med unntak av ein grunnskule for gutar, vart øydelagde. Dei israelske styrkane sprengde moskeen i landsbyen og drap 60-94 menneske som var inne i moskeen.

Moshav Avivim vart grunnlagd i 1958, fråflytta, og så grunnlagd på ny i 1963 av immigrantar frå Nord-Afrika, hovudsakleg marokkanske jødar.

## Midtaustenkonflikten
Sidan moshaven ligg nær grensa til Libanon har han ofte vore eit terroråml, mellom anna skulebussmassakren i Avivim. Den 8. mai 1970 avfyrte terroristar frå den syriskstøtta organisasjonen Saeka to bazooka-granatar mot skulebussen til landsbyen, og tok livet av ni barn og tre vaksne, medan 19 vart skadde. I oktober 1970 avfyrte geriljasoldatar i Libanon bomber mot Avivim, og utløyste alarm langs den libanesiske grensa.

Avivim leid òg under Libanonkrigen i 2006, og vart utsett for minst eit infiltreringsforsøk frå Hizbollah. Moshaven kom òg under eld frå Hizbollahstyrkar i den nærliggande landsbyen Maroun al-Ras, på andre sida av grensa i Libanon.

## Kjelder

**Denne artikkelen bygger på «[[:en:Avivim|Avivim]]» frå ,  den 16. mars 2015.* 
*** oppgav desse kjeldene:*
Amirim

**Amirim** (, tyder Tretoppar) er ein moshav i Galilea grunnlagd av vegetarianarar. I dag bur 150 familiar i moshaven. Amirim ligg kring 650 meter over havet, på ein ås over Genesaretsjøen. Han ligg 15&nbsp;km frå Safed.

## Historie
Dei første forska til jødiske immigrantar frå Marokko på å grunnleggje ei busetjing i 1950-åra var mislukka. Det opphavlege namnet var *Shefa Bet*. I 1958 kom ei gruppe folk av forskjellig bakgrunn, men som alle var vegetarianarar, veganarar eller hadde ein organisk livsstil, saman for å skape ein moshav. Grunnleggjarane av Amirim var pionerar innan vegetarianarrørsla i Israel.

## Kjelder

**Denne artikkelen bygger på «[[:en:Amirim|Amirim]]» frå ,  den 16. mars 2015.* 
*** oppgav desse kjeldene:*
Ein el-Asad

**Ein al-Asad** (arabisk عين الأسد, , begge tyder «løvekjelda») er ein drusarlandsby nord i Israel. Han ligg nær Maghar i Galilea, og høyrer til Merom HaGalil regionale kommune. I 2006 hadde han eit folketal på 806.

## Historie
Samfunnet vart grunnlagd i 1899 av drusarar frå Beit Jann, og vart kalla opp etter ei vasskjelde utafor landsbyen.

I ei folketeljing i 1922 hadde *Ain al-Asad* 48 innbyggjarar: 1 kristen og 47 drusarar, og folketalet auka i 1931 til 81, framleis éin kristen, men no 80 drusarar, i totalt 18 hus.

## Kjelder


**Denne artikkelen bygger på «[[:en:Ein el-Asad|Ein el-Asad]]» frå ,  den 16. mars 2015.* 
*** oppgav desse kjeldene:*
*
*
*
* 


## Bakgrunnsstoff
*Velkomen til 'Ayn al-'Asad
Rehaniya

**Rehaniya**  (adygisk Рихьаные; arabisk الريحانية; ) er ein hovudsakleg tsjerkessisk landsby kring 8&nbsp;km nord for Safed nord i Israel. Han høyrer til Merom HaGalil regionale kommune.

## Historie
Tsjerkessarane kom til Midtausten etter at dei vart drivne bort frå heimlandet sitt i Nord-Kaukasus. Tsjerkessarane vart massakrerte og drivne ut av Tsar-Russland frå Kaukasus. Det osmanske riket tok i mot dei og busette dei i tynt folkesette området, inkludert Galilea i Beirut vilajet (Osmansk Syria). 

Området dei slo seg ned i vart kalla *Burak Alma*.

Landsbyen Rehaniya vart grunnlagd i 1873, men først i 1878 kom tsjerkessiske familiar frå Abazah-stamme nord i Kaukasus, eit område som i dag ligg i Adygia og Karatsjajevo-Tsjerkessia i Russland.

I folketeljinga i 1922 hadde *Rihania* 211 innbyggjarar, alle muslimar, og i 1931 var talet auka til 222, framleis alle muslimar, fordelt på 53 hus. I 1945 var folketalet 290. Alle innbyggjarane var då muslimar. 

Landsbyen vart bygd i tradisjonell tsjerkessisk stil, som har røter i Kaukasus. Husa er bygd inntil kvarandre og dannar ein slags vernande mur kring byen. Det står ein moské i landsbyen, som skil seg mykje frå arabiske moskear. 

I 1948, under Operasjon Hiram (29.-31. oktober), overgav landsbybuarane seg til den framrykkande israelske hæren og fekk lov å bli verande i landsbyen. I november 1949 var det planar om å kaste ut innbyggjarar, i tillegg til fem andre landsbyar langs grensa til Libanon. Forslaget hadde sterk støtte i Det israelske forsvaret, men vart avvist av Utanriksdepartementet, som var redd for korleis det internasjoanle samfunnet kom til å reagere. Landsbyen vart verande i unntakstilstand fram til 1966.

Rehaniya er ein av to hovudsakleg tsjerkessiske landsbyar i Israel. Den andre er Kfar Kama, som fekk status som lokal kommune i 1950.

## Kjelder


**Denne artikkelen bygger på «[[:en:Rehaniya|Rehaniya]]» frå ,  den 16. mars 2015.* 
*** oppgav desse kjeldene:*
* 
* 
*  
*
* 


## Bakgrunnsstoff
*Velkomen til Rihaniya
*Tsjerkessarar i Israel
Skiskyting under Vinter-OL 1972

**Skiskyting under Vinter-OL 1972** vart avvikla på skiskytingsarenaen Makomanai ved OL-byen Sapporo 9. og 11. februar 1972. Programmet bestod av 20&nbsp;km individuelt og 4 x 7,5&nbsp;km stafett, begge tevlingane var for menn.

### 20 km




### 4 × 7,5 km stafett




## Kjelder

**Denne artikkelen bygger på «[[:de:Olympische Winterspiele 1972/Biathlon|Olympische Winterspiele 1972/Biathlon]]» frå ,  den 16. mars 2015.*
Skiskyting under Vinter-OL 1968

**Skiskyting under Vinter-OL 1968** vart avvikla 12. og 15. februar 1968 ved landsbyen Autrans, vel 10 km vest for OL-byen Grenoble. Programmet bestod av to tevlingar for menn; 20 km individuelt og 4 x 7,5 km stafett, den siste øvinga var på OL-programmet for fyrste gong.

## 20 km



Dato: 12. februar 1968
Høgdeskilnad: 125 m
Totalstigning: 620 m
Enkeltstigning: 58 m



## 4 x 7,5 km stafett



Dato: 15. februar 1968
Høgdeskilnad: 65 m
Totalstigning: 195 m
Enkeltstigning: 50 m



## Kjelder

**Denne artikkelen bygger på «[[:de:Olympische Winterspiele 1968/Biathlon|Olympische Winterspiele 1968/Biathlon]]» frå ,  den 16. mars 2015.*
Galina Kukleva

**Galina Aleksejevna Kukleva** () er ein russisk tidlegare skiskyttar frå Isjimbaj i Basjkiria som vart olympisk meister på 7,5 km i 1998 i Nagano og vann tre VM-gull i stafett med Russland; 2000, 2001 og 2003. I løpet av karrieren vann ho ni verdscuprenn.

### Aktiv
Kukleva vart nummer fire på 7,5 km då VM i skiskyting 1996 vart avvikla i Ruhpolding, ho var 0,6 sekundar bakom bronsevinnaren, svenske Magdalena Wallin. Året etter gjekk ho ein av etappane for det russiske kvinnelaget som tok bronsemedaljar på VM-stafetten i slovakiske Osrblie. 

Under Vinter-OL 1998 i Nagano vann Kukleva gullmedaljen på 7,5 km, sigersmarginen ned til tyske Uschi Disl var på fattige 0,7 sekudar. Ho var òg med på det russiske stafettlaget som tok sølv. Sesongen etter vart det eit nytt stafettsølv då VM i skiskyting 1999 fann stad i finske Kontiolax. 

Kukleva fekk sølvmedaljen då den nye øvinga fellesstart stod på VM-programmet i 2000. I same meisterskapen vann ho si fyrste stafettmedalje i gull, saman med Olga Pyljova, Svetlana Tsjernusova og Albina Akhatova. Saman med Pyljova, Anna Bogalij og Svetlana Isjmuratova forsvarte ho VM-tittelen under meisterskapen i Pokljuka i 2001.

Under OL 2002 i Salt Lake City vart det bronse på Kukleva på stafetten. Etter verdsmeisterskapen på russisk heimegrunn i Khanty-Mansijsk i 2003, der ho saman med Akhatova, Isjmuratova og Tsjernusova vann sitt tredje VM-gull i stafett, la ho opp. Det var hennar sjuande rake stafettmedalje i VM/OL.

## Kjelder
**Sportsboken*, aktuelle årgangar

## Bakgrunnsstoff
*
Martina Zellner

**Martina Zellner** () er ein tysk tidlegare skiskyttar  frå Schleching i Bayern som vart verdsmeister på 7,5 km i 1999 og vann gullmedaljar med Tyskland i 4 x 7,5 km stafett både under Vinter-OL 1998 og VM 1999. I tillegg sikra ho seg tre individuelle bronsemedaljar og eitt stafettsølv i perioden 1998-2000.

### Aktiv
Zellner vart nummer tre i verdscupen i skiskyting 1998, hennar store gjennombrotsår som skiskyttar. Under vinterleikane 1998 i Nagano gjekk ho andreetappen for Tyskland sitt sigerrike lag i 4 x 7,5 km stafett, dei andre gullvinnarane var Uschi Disl, Katrin Apel og Petra Behle. Året etter gjekk ho sjølv Tyskland inn til VM-gull på stafetten då VM i skiskyting 1999 fann stad i Kontiolax, Simone Memm var ny på laget då Petra Behle hadde lagt opp. Tidlegare i meisterskapen hadde Zellner vorte verdmeister på 7,5 km og teke bronsemedaljen på jaktstarten. Ved VM i skiskyting 2000 i Oslo gjekk Zellner inn til bronsemedalje på 7,5 km, før ho på ankeretappen gjekk Tyskland inn til sølv på stafetten.

Zellner vann tre renn i verdscupen, eitt i 1999 og to i 2000, og stod 14 gongar på pallen individuelt. Ho la opp i 2002.

## Kjelder
**Sportsboken*, aktuelle årgangar

## Bakgrunnsstoff
*
Benzosyre

**Benzosyre** eller **benzenkarboksylsyre ** er ei organisk syre med kjemisk formel C6H5COOH. Syra finst naturleg i tytebær. Benzosyre blir ein del brukt som konserveringsmiddel og har E-nummer **E210**.

Ein framstiller benzosyre kommersielt ved partiell oksidasjon av toluen med oksygen. Prosessen er katalysert av kobolt eller mangan-naftenat. Prosessen bruker billige råmaterial, gjev høgt utbytte og blir rekna som miljøvenneleg.

## Kjelder

**Denne artikkelen bygger på «[[:nb:Benzosyre|Benzosyre]]» frå ,  den 18. mars 2015.*
Skiskyting under Vinter-OL 1964

**Skiskyting under Vinter-OL 1964** vart avvikla i Seefeld den 4. februar 1964, ei 17 km nordvest for OL-byen Innsbruck. Ei einaste øving stod på programmet, 20 km for menn med fire skytingar. 51 deltakarar frå 14 land var påmelde tevlinga. Tilskodartalet var på 2&nbsp;114.

## 20 kilometer



Dato: 4. februar



## Kjelder

**Denne artikkelen bygger på «[[:de:Olympische Winterspiele 1964/Biathlon|Olympische Winterspiele 1964/Biathlon]]» frå ,  den 17. mars 2015.*
Skiskyting under Vinter-OL 1960

**Skiskyting under Vinter-OL 1960** vart avvikla på den temporære skiarenaen McKinney Creek, 19 kilometer sør for Squaw Valley. Det var fyrste gongen skiskyting stod på OL-programmet. Den einaste øvinga, 20 km for menn med fire skytingar, fann stad 21. februar 1960. 30 deltakarar frå ni land stilte til start. Utøvarane kom frå Finland, Frankrike, Noreg, Sovjetunionen, Storbritannia, Sverige, Tyskland, Ungarn og USA.

## 20 km



Dato: 21. februar 1960



## Kjelder

**Denne artikkelen bygger på «[[:de:Olympische Winterspiele 1960/Biathlon|Olympische Winterspiele 1960/Biathlon]]» frå ,  den 17. mars 2015.*  
 
*'Olympiaboken. Squaw Valley - Roma'. 1961
Sde Eliezer

**Sde Eliezer** (, tyder Eliezersletta) er ein moshav i Huladalen nord i Israel. Han høyrer til Mevo'ot HaHermon regionale kommune. I 2007 var folketalet 700.

Sde Eliezer vart grunnlagd i 1950 av innbyggjarar frå Yesod HaMa'ala og Kiryat Shmona. Immigrantar frå Tsjekkoslovakia, Jugoslavia, Polen og Romania slo seg òg ned her. Moshaven vart kalla opp etter Robert (Eliezer) Rothschild, barnebarnet til Edmond de Rothschild, som grunnla Palestine Jewish Colonization Association (PICA), som kjøpte landområde frå arabiske landeigarar

## Kjelder

**Denne artikkelen bygger på «[[:en:Sde Eliezer|Sde Eliezer]]» frå ,  den 18. mars 2015.* 
*** oppgav desse kjeldene:*
She'ar Yashuv

**She'ar Yashuv** () er ein arbeidarmoshav i Øvre Galilea nordaust i Huladalen nord i Israel. Han høyrer til Mevo'ot HaHermon regionale kommune.

Han vart grunnlagd i 1940. I 2008 hadde han 200 innbyggjarar i 78 familiar. Innbyggjarane arbeider hovudsakleg i pensjonat med kost. Eit par arbeider i jordbruk og med dyrehald. Moshaven vart kjend nasjonale etter ei helikopterulukke i 1997, då to helikopter frå det israelske forsvaret kolliderte i lufta over landsbyen, og 73 menneske mista livet.

## Historie
She'ar Yashuv vart grunnlagd i februar 1940 som ein del av Ussishkinfestningane av 30 familiar frå Hanoar Hatzioni og «HaOved HaTzioni» (Sionistarbeidarar). Han heitte opphavleg **Metzadot Ussishkin Gimel** og sidan **Aleh Reish**. Det noverande namnet kjem frå Bibelen, Jesaja 10:21 («Ein rest skal venda om til den veldige Gud, ein rest av Jakob.»).

Då kampane i den arabisk-israelske krigen 1948 enda og våpenkvilen vart erklært mot slutten av 1948, flytta dei fleste innbyggjarane frå landsbyen fordi dei vart bombardert av Syria frå Tel Azaziat, som ligg oppom landsbyen i aust.

I 1949 vart han busett på ny av restar frå det opphavlege samfunnet. Denne gongen i tillegg med medlemmar frå Hanoar Hatzioni frå Ungarn som overlevde Holocaust.

Syrarane skaut mot innbyggjarane i landsbyen i 19 år, og i 1957 mista Yosef Ben-Haim livet i landsbyen.

Den andre dagen av seksdagarskrigen, prøvde syrarane å erobre She'ar Yashuv. Damaskus radio og den franske dagsavisa Le Monde annonserte til og med at moshaven var tapt til syrarane. Men eit par forsvarar stod standfast og jaga syrarane bort. Syrarane prøvde å ta moshaven fleire gonger, men klarte det ikkje. Den 9. juni 1967 kapra soldatar frå Golanbrigaden Tel Azaziat og fjerna syrarane frå området.

I 1970- og 1980-åra vart landsbyen fleire gonger råka av Katyusha-rakettar frå libanesiske terroristar.

## Kjelder

**Denne artikkelen bygger på «[[:en:She&#39;ar Yashuv|She&#39;ar Yashuv]]» frå ,  den 18. mars 2015.* 
*** oppgav desse kjeldene:*
*
Yuval

**Yuval** (), òg kalla **Kfar Yuval** (), er ein *[[moshav]]* på Galileastripa, mellom Metula og Kiryat Shmona nord i Israel. Han høyrer til Mevo'ot HaHermon regionale kommune.

Moshaven vart grunnlagd i 1953 av evakuerte frå Gamlebyen i Jerusalem som opphavleg kom frå Kurdistan. Namnet «Yuval» (bekk) etter sideelvane til Jordanelva i området, og refererer òg til Jeremia 17:8 («og strekkjer røtene mot bekken»). Tidleg i 1960-åra forlet dei fleste innbyggjarane moshaven, og han vart busett på ny av immigrantar frå Kochi i India.

Sidan moshaven ligg nær grensa til Libanon har han ofte vore utsett for terroriståtak. I 1975 infiltrerte ei gruppe terroristar moshaven, tok kontroll over ein bustad og tok livet av tre medlemmar av ein familie.

## Kjelder

**Denne artikkelen bygger på «[[:en:Yuval|Yuval]]» frå ,  den 18. mars 2015.* 
*** oppgav desse kjeldene:*
Karkom

**Karkom** () er ein fellesbusetnad nord i Israel nær Jordanelva, aust for Hatzor HaGlilit og like nord for Genesaretsjøen. Han høyrer til Mevo'ot HaHermon regionale kommune. Rundt 160 familiar bur i Karkom. 

Samfunnet vart grunnlagd i 1986 av innbyggjarar frå nærliggande moshavar. Det er kalla opp etter ein busetnad frå antikken som låg i området. 

## Kjelder

**Denne artikkelen bygger på «[[:en:Karkom|Karkom]]» frå ,  den 18. mars 2015.* 

 

## Bakgrunnsstoff
*Offisiell nettstad
Korazim

**Korazim** () er ein fellesbusetnad nord i Israel på Korazimplatået. Han høyrer til Mevo'ot HaHermon regionale kommune.

Han vart grunnlagd i 1983 som ein moshav, men etter han vart slått saman med Ma'of, vart han ein fellesbusetnad. Han vart grunnlagd like nord for Genesaretsjøen. Han er kalla opp etter den gamle Korasin, som er nemnt i Nye Testamentet (Matteus 11:21), og i dag ein mykje vitja arkeologisk park, som ligg kring 1 km aust for den moderne landsbyen. 

## Bakgrunnsstoff
* Korazim homepage (hebraisk)
Amnun

**Amnun** () er ein arbeidarmoshav i Øvre Galilea nord i Israel. Han høyrer til Mevo'ot HaHermon regionale kommune og HaOved HaTzioni, ein del av Hanoar Hatzioni. Han ligg i regionen Korazim nord for Kfar Nahum og Genesaretsjøen, og aust for Safed.

Moshaven vart grunnlagd av Jewish Agency i 1983 av evakuerte frå tidlegare israelske busetjingar i Sinai, etter at fredsavtalen mellom Egypt og Israel vart signert. I tillegg kom innbyggjarar frå kringliggande moshavar.

Namnet kjem frå ein fisk som sym i Genesaretsjøen.

## Kjelder

**Denne artikkelen bygger på «[[:en:Amnun|Amnun]]» frå ,  den 18. mars 2015.* 
*** oppgav desse kjeldene:*